Viiden auton ketjukolari Lohjalla
Keskiviikko 19.7.2006 klo 14.55 Matkustajat selvisivät turmasta lievin vammoin, mutta kahdeksan henkilöä toimitettiin kuitenkin tarkastettaviksi Lohjan terveyskeskukseen. Onnettomuus tapahtui aamukymmenen jälkeen Lohjalla valtatie yhdellä noin kilometrin päässä Myllylammelta Turkuun päin, kun pakettiauto oli kääntymässä valtatieltä vasemmalle ja odotti kääntymistä keskiviivan vieressä.Takaa tullut autojono joutui jarruttamaan ja väistämään pakettiautoa niin, että viisi autoa törmäsi toisiinsa. STT